**OSNOVNI POJMOVI:**

* **HTML ili (Hyper Text Markup Language)** je jezik kojim opisujemo izgled web stranice.
* **Web stranica (Web Page)** je pojedinačni HTML dokument.
* **Web sjedište (Web site) ili web mjesto** je mjesto na lokalnom ili udaljenom računalu (poslužitelju) koje obuhvaća više povezanih web stranica. To je zapravo mapa koja obuhvaća sve povezane sadržaje. **Indeksna stranica –** je početna stranica nekog web mjesta ili sjedišta.
* **WWW (World Wide Web)** je multimedijskih informacijski servis Interneta.

**KAKO IZRADITI WEB STRANICU?**

* **Web stranice možemo izraditi u nekom od dostupnih vizualnih (grafičkih) HTML uređivača kao što su Microsoft FrontPage i Sharepoint Designer , Adobe Dreamweaver. Web stranica nastaje dodavanjem i oblikovanjem sadržaja rabeći mogućnosti grafičkog sučelja.**

**Vizualni uređivači u svakom trenutku prikazuju kako će web stranica izgledati u web pregledniku (WYSIWYG – What You See Is What You Get).**

* **Drugi način izrade web stranice je upisivanjem naredbi HTML jezika u tekstualnom uređivaču kao što je Blok za pisanje (Notepad).**

**POGLEDI NA WEB-STRANICU:**

* **Design -** u njemu izrađujemo stranicu
* **Split -** podijeli prozor na dva dijela. U gornjem je prikazan HTML kod, a u donjem običan izgled stranice
* ***Code* -** prikazuje HTML kod otvorene stranice

**SVOJSTVA WEB STRANICE**

Rabeći dijaloški okvir **Page Properties** (Svojstva web stranice), kojeg otvarate odabirom naredbe **File → Properties**, možete:

* dodatno oblikovati stranicu,
* izmijeniti naslov stranice (Title),
* zvuk koji će se ćuti nakon otvaranja stranice (Background sound),
* pozadinsku sliku (Background picture),
* pozadinsku boju (Background Color),
* jezik stranice (Page language) i sl.

**Poveznice ili linkovi** (eng. hyperlink) su posebno oblikovane riječi, slike ili područja slika (eng. hotspot) na koja možete kliknuti kako bi pregledati sadržaj kojeg poveznica pokazuje ili naznačuje. Web stranice povezujemo poveznicama. Poveznica se sastoji od **vidljivog** **dijela** (tekst ili slika) i od **nevidljivog** **dijela** (adresa stranice). Za dodavanje poveznica možete rabiti **interaktivne gumbe**.

**Oznaka (Bookmark ili Anchor)** jeposebna oznaka na stranici na koju se veže poveznica s te iste stranice. Dobar primjer upotrebe takvih oznaka je sadržaj stranice (za velike stranice).

**RAD SA SLIKAMA**

Formati prikladni za web-stranice su GIF i JPEG. Kad umećete sliku na web-stranicu, zapravo umećete vezu između slike i njenog položaja na stranici. Same slikovne datoteke spremaju se odvojeno od stranica.

Svojstva slike možete mijenjati tako da, dok je slika označena, kliknete na ***Format > Properties*.**

**Auto Thumbnail (Automatska izrada umanjene inačice slike)**

**Resample (Promjena veličine slikovne datoteke)**

**Restore (Poništavanje promjena)**

**Slikovne mape**

Efektan način upotrebe slika su **slikovne** **mape** (Image Hotspots ili Image Maps). To su slike koje sadrže nevidljiva područja s poveznicama. Dobro napravljena slikovna mapa daje korisniku vizualne odgovore kamo koja poveznica vodi.

**RAD S TABLICAMA**

Tablice možete upotrijebiti na dva načina:

* Da biste prikazali podatke na dobro organiziran i pregledan način
* Da biste uredili prikaz svoje stranice - možete postići različite efekte tako da na svoju stranicu prvo stavite tablicu, a onda u nju umećete sadržaje.

Ukoliko ne želimo da se tablica vidi na stranici u okviru za debljinu obruba tablice odaberite 0.

**Spremi kao (Save As)**

Prikažite ili stvorite novu mapu u koju ćete spremiti sve međusobno povezane stranice kao i pripadajuće slike i slične multimedijske datoteke.

**Upišite naziv datoteke web stranice. Rabite samo osnovna slova engleske abecede. Naziv datoteke ne smije sadržavati hrvatske dijakritičke znakove (č, ć, ž, š, đ) i znakove interpunkcije (, . : / - ? !). Prva ili početna stranica web sjedišta ima naziv index.htm ili index.html.**

**Odaberite tip datoteke (Save as Type): Web pages. Uobičajeno proširenje je .htm ili .html. Preporučamo uporabu proširenja .html.**

**Kliknite na gumb Change title (Save) i upišite naziv Naslov stranice koji će se prikazati u naslovnoj traci preglednika.**

**Kliknite na gumb Save.**